Chorsu (fors, chor—toʻrt, suk,—bozor; chorrahadagi bozor joy) — 1) tarixiy shaharlarning asosiy chorrahasidagi odatda usti yopiq boʻlgan savdosotiq joyi; aksari shaharning oʻrtasida qurilib, markaziy mujassamotga ega boʻlgan; 2) umuman savdosotiq joyi. Ch.larning paydo boʻlishi shaharning oʻzi kabi qadimiydir. Kdd. Misrda ""shahar"" maʼnosi doyra ichidagi chorraha shaklidagi iyeroglif orqali ifodalangan. Qad. Rim shaharsozligida chorraha maxsus imorat (tetrapil)lar bilan ajratilgan. Bolqon mamlakatlari meʼmorligida Ch. nomi ""charshiya"" deb talaffuz etiladi (mac, Makedoniyadagi Skople va Bitola shaharlarining qad. bozorlari). Shahrisabzda Ch.larning yaqqol namunasi saklangan. Samarkand Ch.si ham tarixiy shaharning savdosotiq markazida, olti asosiy koʻchayoʻnalishlarning kesishgan joyida barpo boʻlgan (q. Chorsoʻ). Buxoroda Ch.lar ""toq"" iborasi bilan mashhur: Toqi zargaron, Toqi sarrofon va boshqa Toshkent, Shahrixon kabi shaharlarda Ch. binolari sinchdan, yassi tomli qilib ishlangan (saklanmagan). Xivada Ch. doʻkonlari koʻproq Ota va Polvon darvozalar koʻchalari boʻylab joylashgan edi.